UEFA Liga nacija 2018/19 – liga D
UEFA Liga nacija 2018/19 – liga D jeste nogometno takmičenje koje se igralo u sklopu UEFA Lige nacija za sezonu 2018/2019. Takmičenje se odigralo od 6. septembra do 20. novembra 2018. Bjelorusija, Gruzija, Kosovo i Makedonija kao pobjednici grupa obezbjedili su u sljedećoj sezoni UEFA Liga nacija učešće u ligi C. Pobjednici grupa obezbjedili su i eventualni baraž za Evropsko prvenstvo 2020. u slučaju da se kroz kvalifikacije ne uspiju kvalificirati na Evropsko prvenstvo 2020. Reprezentacije koje nisu obezbjedile takmičenje u ligi C i sljedeće sezone UEFA Lige nacija učestvuju u ligi D. Najbolji strijelci lige D za sezonu 2018/19. bili su reprezentativac Armenije Yura Movsisyan i Bjelorusije Stanislaw Drahun sa pet postignutih golova.